kardosdrur/scandi-wiki huggingface dataset:
Samsø Skole

Samsø Skole er Samsøs eneste folkeskole og den største skole på øen, der derudover også rummer fri- og lilleskolen Samsø Frie Skole og efterskolen Samsø Efterskole. Skolen er beliggende i Tranebjerg, og tilbyder undervisning fra børnehaveklasse til og med 10. klasse. Skolen hed indtil 2013 Tranebjerg skole og er den eneste tilbageværende af Samsøs tidligere mange lokale kommuneskoler.

Historie 

Skolens historie går tilbage til 1725-28, hvor grev Danneskiold-Samsoe lod opføre fem skoler på øen.

I mange år var der på Samsø kommunale skoler i bl.a. Nordby, Onsbjerg, Besser, Brundby og Kolby. Endnu tidligere var der også skolegang i de helt små landsbyer som  Tanderup, Toftebjerg og Langør. Som del af den landsdækkende tendens til mere centraliserede skoler blev de efterhånden slået sammen, og i 1990 var Tranebjerg skole den eneste tilbageværende folkeskole på øen. 1. august 2013 skiftede skolen derfor navn fra Tranebjerg skole til Samsø skole.

Organisation 

Elevgrupperne består af Indskolingsgruppen (0.-2. klasse), Mellemtrinnet (3.-6. klasse) og Udskolingen (7.-9. klasse).

Samsø skole har en SFO tilknyttet med juniorklub, tweenclub og ungdomclub, derudover har Samsø kommune et ungdomstilbud om eftermiddagen for de ældste elever som hedder Grotten.

Bygninger 

Skolen holder til i en række forskellige bygninger, heriblandt
 "den gamle realskole", hovedbygningen fra den tidligere private realskole i Tranebjerg, som i dag indeholder Samsø skoles og musikskolens musiklokale
 "den nye realskole", opført i 1956 som kommunal folkeskole og udbygget løbende med bl.a. faglokaler
 "det gule palæ", der var realskolens bolig for skolelederen og for kostelever, og som nu fungerer som SFO, klub og juniorklub
 "Tolderhuset", Toldvæsenets tidligere tolderbolig, som nu er tilholdssted for børnehaveklassen

Udfordringer 
I 2017 var Samsø den danske kommune, der brugte suverænt flest penge pr. skoleelev, men samtidig havde det højeste fravær og den dårligste trivsel blandt alle landets 98 kommuner. Øens borgmester Marcel Meijer forklarede i den anledning til Politiken Skoleliv, at man havde haft en større ledelseskrise på skolen i kølvandet på den nylige skolereform. Derudover var det svært for skolen at fylde klasserne op, så man på mange klassetrin nærmest kun havde en halv klasse. Det gjorde undervisningen pr. elev dyr. Samtidig lå kommunen meget højt med hensyn til procentandelen af elever, der gik i friskole.

Mangeårig Danmarksmester i skoleskydning 
Elever fra Samsø skole har sammen med de øvrige skoler på Samsø en fornem position indenfor skoleskydning: Siden Skole DM i skydning første gang blev afviklet i 1995, har elever fra øen vundet otte af de 24 mesterskaber - heraf fem mesterskaber til Tranebjerg skole/Samsø skole, et til Samsø Friskole, et til Onsbjerg Lille Skole og ét til Samsø Frie Skole. Øens indendørs skydebaner i Samsø Idrætshal ligger lige ved siden af Samsø Skole, og dermed har det været let at træne skydning i idrætstimerne på skolen.

Kilder

Eksterne henvisninger 

 Billeder fra Tranebjerg Skole fra 1898 og frem fra Samsø Egnsarkiv 

Folkeskoler
Samsø Kommune
Grønlandsk Wikipedia

Den grønlandskprogede wikipediaudgave blev startet 26. december 2003.

Referencer 

Wikipedia efter sprog
Josh Charles

Josh Charles (født 15. september 1971 i Baltimore, USA) er en amerikansk skuespiller. Han er kendt fra film som Døde poeters klub.

Eksterne henvisninger 

 

Skuespillere fra Maryland
Personer fra Baltimore
Iver P. Iversen

Iver P. Iversen (født 24. august 1884, død 17. januar 1968) var maskinmester.

Iversen meldte sig frivilligt til Ejnar Mikkelsens Alabama-ekspeditionen 1909-12 hvis formål var at søge efter de tre forskere Ludvig Mylius-Erichsen, Niels Peter Høeg Hagen og Jørgen Brønlund fra Danmark-ekspeditionen til Nordøstgrønland 1906-08. Det lykkedes ham at finde Brønlunds grav. På denne slædetur havde Ejnar Mikkelsen kun én ledsager, maskinmester Iver P. Iversen. Han havde også frivilligt meldt sig, da Ejnar Mikkelsen skulle starte slædeturen til Danmarkshavn for at finde de eftersøgte og varderne. Men da de to mænd kom tilbage til deres vinterkvarter var skibet skruet ned af isen og besætningen taget hjem med en norsk sælfanger. Uden megen proviant og andre hjælpemidler overlevede de næsten to og et halvt år i ødemarken med en lille træhytte. I Danmark havde man opgivet håbet om at se dem i live, men foråret 1912 blev de reddet af en norsk hvalfanger og sejlet hjem. Han er portrætteret af Joe Cole i filmen  2022.

Litteratur 
 Ejnar Mikkelsen,Tre år på Grønlands østkyst, tekst: Naja Mikkelsen (f. 1949), 2010, 1. udgave. 1913,

Se også 
 To mænd i ødemarken - film af Jørgen Roos fra 1971
 Against the Ice - film af Peter Flinth fra 2022

Eksterne henvisninger og kilder 
 Nekrolog over Iver P. Iversen
 Ejnar Mikkelsen | Gyldendal - Den Store Danske

Maskinmestre
Condylus occipitalis

Condylus occipitalis er en underoverflade protuberans på nakkebenet i vertebraerne, der fungerer i artikulation med øvre facetter af atlas-hvirvlen.

Referencer 

Hovedets anatomi
Condyloid fossa

Condyloid fossa er en sænkning bag begge condylus occipitalis på de laterale dele af nakkebenet. De modtager den posteriore margin af den øvre facet på atlas, når hovedet er bøjet bagud; bunden af denne fossa bliver nogle gange perforeret af den condylære kanal, gennem hvilken en vena emissaria passere fra den tværgående sinus.

Referencer 

Hovedets anatomi
Cervikale vertebrae

Nakkehvirvel, Øvre rygsøjle eller Cervikale vertebra (i flertal vertebrae) er de ryghvirvler der er placeret i nakken, direkte under kraniet.

Referencer 

Skelet
Tysklands U/19-fodboldlandshold

Tysklands U/19-fodboldlandshold er Tysklands landshold for fodboldspillere, som er under 21 år og administreres af Deutscher Fußball-Bund (DFB).

U/19-fodboldlandshold
U/19-fodboldlandshold i Europa
Kirker i Danmark

Danmarks første kirker blev bygget i 800-tallet i henholdsvis Slesvig og Ribe med kongelig tilladelse fra Kong Horik den unge. Århundredet efter kom Harald Blåtand til og kirkerne blev efter hans omvendelse endnu tættere knyttet til kongemagten. Den første stenkirke blev bygget omkring år 1000 af Knud den stores søster Estrid, som også begravede sin ægtefælle i samme kirke. Kirken blev opført som afløsning for den trækirke Svend Tveskæg havde ladet bygge. Kirken ligger der, hvor Roskilde Domkirke nu ligger.

Referencer
Tysklands U/17-fodboldlandshold

Tysklands U/17-fodboldlandshold er Tysklands landshold for fodboldspillere, som er under 17 år og administreres af Deutscher Fußball-Bund (DFB).

U/17-fodboldlandshold
U/17-fodboldlandshold i Europa
Hollands U/17-fodboldlandshold

Hollands U/17-fodboldlandshold er Hollands landshold for fodboldspillere, som er under 17 år og administreres af Koninklijke Nederlandse Voetbalbond (KNVB).

U/17-fodboldlandshold
U/17-fodboldlandshold i Europa
Italiens U/17-fodboldlandshold

Italiens U/17-fodboldlandshold er Italiens landshold for fodboldspillere, som er under 17 år og administreres af Federazione Italiana Giuoco Calcio (FIGC).

U/17-fodboldlandshold
U/17-fodboldlandshold i Europa
Englands U/17-fodboldlandshold

Englands U/17-fodboldlandshold er Englands landshold for fodboldspillere, som er under 17 år og administreres af The Football Association] (FA).

Holdet fik andenpladsen i U/17 Europamesterskabet i fodbold 2017 i finalen mod Spanien.

Aktuel trup 

U/17-fodboldlandshold
U/17-fodboldlandshold i Europa
Englands U/19-fodboldlandshold

Englands U/19-fodboldlandshold er Englands landshold for fodboldspillere, som er under 19 år og administreres af The Football Association] (FA).

U/19-fodboldlandshold
U/19-fodboldlandshold i Europa
Condylære kanal

Den condylære kanal (eller canalis condylaris) er en kanal i condyloid fossa på den laterale del af nakkebenet, bag Condylus occipitalis.

Referencer 

Hovedets anatomi
ESSEC Business School

ESSEC Business School er en europæisk business school med campusser i Cergy, La Défense, Singapore, Rabat og Mauritius. Skolen blev grundlagt i 1907. ESSEC blev placeret på en 16. plads blandt de europæiske business schools i 2015 af Financial Times. I 2016 blev ESSEC Master in Management-program placeret på en 3. plads på verdensplan af Financial Times. ESSEC har ligeledes fået en 45. plads på verdensplan for dens Executive MBA. ESSEC har ligeledes et PhD-program såvel som adskillige Master-programmer inden for specifikke managementområder, såsom marketing, finans eller iværksætteri. 
ESSEC programmer har de tre internationale akkrediteringer AMBA, EQUIS og AACSB. Skolen har over 46.000 alumner inden for handel og politik, herunder Tony Estanguet (olympiske mester) og Fleur Pellerin (Minister).

Referencer

Eksterne henvisninger 

 Officiel website 

Uddannelsesinstitutioner i Frankrig
Hypoglossale kanal

Den hypoglossale kanal er en foramen i kraniets nakkeben. Det er skjult medialt og superiort til hver Condylus occipitalis. Den hypoglossale nerve går gennem kanalen.

Referencer 

Hovedets anatomi
Processus jugularis

Processus jugularis er en quadrilateral eller triangulær knogleplade, der strækker sig lateralt fra den posteriore halvdel af ledhovedet. Den er udgravet foran fossa jugularis sterni, der i det artikulerede kranium, danner den posteriore del af foramen jugulare.

Det virker som inføringen af rectus capitus lateralis.

Referencer 

Hovedets anatomi
Tuberculum jugulare

Tuberculum jugulare er en oval emenentia på den ydre overflade af den laterale del af nakkebenet. Den ligger over den hypoglossale kanal, og krydser nogle gange af en skrå fordybning af glossopharyngeus, vagus og nervus accessorius

Referencer 

Hovedets anatomi
Felinae

Felinae, eller de små kattedyr, er en underfamilie indenfor Felidae (kattefamilien), der består af fysisk små og mellemstore kattedyr samt gepard og puma. Det er den største af de to underfamilier i kattefamilie - den anden er de såkaldte store kattedyr (Pantherinae).

Kattefamilien
Ǎ

Ǎ/ǎ er et A med det diakritiske tegn háček (ˇ), der bruges blandt andet på kinesisk pinyin, når sproget translittereres. Háček ses oftere over C, S og Z (Č, Š og Ž).

På kinesisk er ǎ den tredje tone på mandarin og kendetegner en "faldende-stigende tone". Eksempler, hvor bogstav indgår, kan være: Hǎo (好 - god) og Wǎ (瓦 - flise).

Det er let at komme til at forveksle háček med det diakritiske tegn breve (˘). Háček er en spids, hvor breve er en bue.
Agern (restaurant)

Agern var en amerikansk restaurant, beliggende i Grand Central Terminal i New York City. Restauranten blev drevet af køkkenchef Gunnar Gíslason, og var ejet af Claus Meyer. Den åbnede i april 2016 og blev i november 2016 tildelt én stjerne i Michelinguidens New York-udgave. 

I marts 2017 blev restauranten imidlertid ramt af en vandskade og måtte lukke. Restauranten åbnede ikke igen.

Historie 
Som en del af en stor satsning på mad i New York, åbnede Claus Meyer den 26. april 2016 restauranten på byens berømte banegård Grand Central Terminal på Manhattan. Køkkenchef blev islandske Gunnar Gíslason, og madstilen skulle være det nye nordiske køkken. I august gav The New York Times berømte anmelder Pete Wells restauranten tre ud af fire stjerner, og kaldte den "fremragende". Financial Times havde nogle uger før også haft rosende ord i deres avis.

Knap syv måneder efter åbningen af restauranten, blev den i november 2016 tildelt én stjerne i Michelinguidens New York-udgave. I december kom Agern ind på en femteplads på New York Times eksklusive top 10 over restauranter i New York i 2016.

En vandskade i marts 2017 førte til, at restauranten måtte lukke.

Referencer

Eksterne henvisninger 
 Agerns officielle websted  

Virksomheder i New York City
Amerikanske restauranter med Michelin-stjerne
Etableret i 2016
Ophørt i 2017
Pia Fonnesbech

Pia Fonnesbech (født 27. februar 1961) er en dansk maler og skulptør. Hun er født i Danmark, men boede i Stockholm fra 1977-91, hvor hun fik det meste af sin kunstneriske uddannelse.

Uddannelse 
Fonnesbech gik på Kunstskolan Idun Lovéns malerlinje fra 1985 til 87. I 1987 begyndte hun at læse arkæologi på Stockholms Universitet i et halvt år, men besluttede at hellige sig maleriet.

Mellem 1988-90 fortsatte hun med maleriet på Gerlesborgskolan i Stockholm. Herefter gik hun på Konstfacks Malerlinje 1990-91, hvorefter hun vendte tilbage til Danmark og blev gæsteelev på Det Kongelige Danske Kunstakademi i København, og på Valands konstskola ved Göteborgs Universitet, hvor hun bl.a. havde Keith Christlow som lærer.

Kunstnerisk karriere 

Pia Fonnesbech har malet siden 1982 og begyndte at lave skulpturer i 2014. Hun debuterede på Liljevalchs Vårsalong i 1990 og havde sin første separatudstilling på Galleri Marius i 1995. 

Pia Fonnesbech har udstillet på kunstmuseer, kunsthaller og gallerier i Danmark og i udlandet. Hun har altid eksperimenteret meget, og fx udelukkende arbejdet abstrakt med ornamenter fra 1988-91. Abstraktionen tog over 1991-94, hvor hun fik en søn Bjørn, med maleren Peter Fonnesbech. Fra 1995-97 arbejdede hun med blomsterbilleder, men efter at jazzmusikeren Nikolaj Bentzon bestilte et portræt arbejdede hun med portrætter 1997-2000. Efter år 2000 er det mest stilleben, som hun er optaget af.

Pia Fonnesbech arbejder koloristisk og ofte med komplementære farvepar. Ornamenterne fra hendes periode i slutningen af 90'erne findes næsten altid som baggrund for hende stilleben.

Udstillinger i udvalg

Stipendier i udvalg 
Kunstrådet, Nordisk Råd, Rejselegat fra Konstfack i Stockholm, Georg Harms Legat

Repræsenteret i 
Konstrådet, Gamla tullhuset ved Svinesund, Norge, Konstenheten i Västgöta Län, Östra Sjukhuset i Göteborg, Vejle Sygehus, Gladsaxe Kommune, Varde Kommune, Jægerspris Slot

Referencer

Eksterne henvisninger 
Officiel hjemmeside

Kunstnere fra Danmark
Gent-Wevelgem 1988

Gent-Wevelgem 1988 var den 50. udgave af cykelløbet Gent-Wevelgem og blev arrangeret 20. april 1988. Løbet blev vundet af Sean Kelly, efterfulgt af Gianni Bugno og Ron Kiefel.

Resultater

Eksterne henvisninger 

1988
Cykelløb i 1988
Gent-Wevelgem 1987

Gent-Wevelgem 1987 var den 49. udgave af cykelløbet Gent-Wevelgem og blev arrangeret 8. april 1987. Løbet blev vundet af Teun van Vliet, efterfulgt af Etienne De Wilde og Herman Frison.

Resultater

Eksterne henvisninger 

1987
Cykelløb i 1987
Gent-Wevelgem 1986

Gent-Wevelgem 1986 var den 48. udgave af cykelløbet Gent-Wevelgem og blev arrangeret 9. april 1986. Løbet blev vundet af Guido Bontempi, efterfulgt af Twan Poels og Jean-Marie Wampers.

Resultater

Eksterne henvisninger 

1986
Cykelløb i 1986
Gent-Wevelgem 1985

Gent-Wevelgem 1985 var den 47. udgave af cykelløbet Gent-Wevelgem og blev arrangeret 10. april 1985. Løbet blev vundet af Eric Vanderaerden, efterfulgt af Phil Anderson og Rudy Dhaenens.

Resultater

Eksterne henvisninger 

1985
Cykelløb i 1985
Gent-Wevelgem 1984

Gent-Wevelgem 1984 var den 46. udgave af cykelløbet Gent-Wevelgem og blev arrangeret 4. april 1984. Løbet blev vundet af Guido Bontempi, efterfulgt af Eric Vanderaerden og Pierino Gavazzi.

Resultater

Eksterne henvisninger 

1984
Cykelløb i 1984
Gent-Wevelgem 1983

Gent-Wevelgem 1983 var den 45. udgave af cykelløbet Gent-Wevelgem og blev arrangeret 6. april 1983. Løbet blev vundet af Leo van Vliet, efterfulgt af Jan Raas og Frank Hoste.

Resultater

Eksterne henvisninger 

1983
Cykelløb i 1983
Gent-Wevelgem 1982

Gent-Wevelgem 1982 var den 44. udgave af cykelløbet Gent-Wevelgem og blev arrangeret 7. april 1982. Løbet blev vundet af Frank Hoste, efterfulgt af Eddy Vanhaerens og Alfons De Wolf.

Resultater

Eksterne henvisninger 

1982
Cykelløb i 1982
Gent-Wevelgem 1981

Gent-Wevelgem 1981 var den 43. udgave af cykelløbet Gent-Wevelgem og blev arrangeret 8. april 1981. Løbet blev vundet af Jan Raas, efterfulgt af Roger De Vlaeminck og Alfons De Wolf.

Resultater

Eksterne henvisninger 

1981
Cykelløb i 1981
Eva Steensig

Eva Steensig (født 16. februar 1968) er en dansk sociolog, forbrugerekspert og foredragsholder. 

Eva Steensig er vokset op i en frigjort socialistisk familie i 1970'erne. Efter endt studie på Lunds Universitet arbejdede hun som leder på reklamebureauet DDB hvor hun skabte "Signbank", som var en international database, der registrerede forbrugertendenser og adfærd. Steensig har udviklet metoden "pattern based forecasting", som anvendes af mange ledende virksomheder til at opnå øget indsigt i kundernes adfærd og løbende tilrette strategier og markedstiltag.
Hun har medvirket i tv-programmerne Hvor er vi landet og Klædt af - til det gode familieliv og optræder hyppigt som forbrugerekspert på førende medier.

I 2016 var hun medlem af det udvalg, der skulle vælge tyve værdier, der skulle til afstemning om Danmarkskanonen.

Eva Steensig var i flere år indehaver af den danske 11-års rekord  i højdespring med 1,52 meter.

Referencer 

Sociologer fra Danmark
Personer i Kraks Blå Bog
Atleter fra SNIK
Højdespringere fra Danmark
Haselau

Haselau er en by og en kommune i det nordlige Tyskland, beliggende i Amt Haseldorf under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Haselau ligger 10 km syd for Elmshorn og 10 km vest for Pinneberg. Mod øst går Bundesstraße B 431 fra Wedel mod Elmshorn.

Kommunen ligger ved den nedre del af Elben, Unterelbe og Pinnau i Haseldorfer Marsken. Haselau grænser til kommunerne Hetlingen, Haseldorf, Heist og Moorrege. Ud over Haselau ligger landsbyerne Hohenhorst og Altendeich i kommunen.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Ellebæk Kirke

Ellebæk Kirke ligger i Holstebro i Måbjerg Sogn, Holstebro Kommune (Viborg Stift). Kirken har navn efter den lille Ellebæk, der er med til at danne sognets vestlige grænse.

Bygning og inventar 

Ellebæk Kirke er opført i rødt tegl og har en asymmetrisk kirkesal med et bredt hovedskib og et smalt sideskib. Over sideskibet er orglet placeret i et pulpitur på nordsiden tæt ved alteret. Loftet er i lyst fyrretræ, og gulvet er lavet af røde fliser. Bagest i lokalet er en foldedør indtil menighedssalen; hvis denne åbnes kan denne sal inddrages i kirkerummet og øge antallet af siddepladser fra ca. 250 til ca. 400.

Alterbordet er i bunden muret op af lodret placerede mursten. Oven på dette fundament er anbragt selve bordet udført i træ. Billedet bag alteret er et godt fem meter højt tæppe med livets træ som motiv; kunstneren er Berit Hjelholt, der har valgt blå, grønne og rødbrune farver til værket.

Orglet har 20 stemmer, to manualer og pedal.

Kirketårnet står som en kampanile frit lidt fra selve kirkebygningen. Det er 20,8 m højt og har fire klokker støbt i Holland.

Historie 
Omkring 1970 skete der en større byudvikling i Holstebro mod nordvest, hvor et stort boligområde var på vej til at skyde op. I den forbindelse foreslog menighedsrådet i Borbjerg Sogn kommunen, at der blev friholdt et område til et nyt kirkeanlæg. Dette skete, og menighedsrådet satte gang i byggeplanerne. Et udbud resulterede i, at man i 1976 valgte et projekt udarbejdet af arkitekten Holger Jensen. Kommunen gav en grund centalt i området, og i april 1979 påbegyndtes opførelsen af kirken, der stod færdig til indvielse i november 1980.

Der er foretaget en ombygning i 2008, hvor der blandt andet blev opsat en baldakin ved indgangspartiet samt lavet et rundt ovenlysvindue i liftet på forhallen.

Referencer

Eksterne henvisninger 
 Ellebæk Kirke  hos KortTilKirken.dk

Kirker i Holstebro Kommune
Kirker i Viborg Stift
Etableret i 1980
Brasiliens Grand Prix 2016

Brasiliens Grand Prix 2016 (officielle navn: Formula 1 Grande Prêmio do Brasil 2016) var et Formel 1-løb som blev arrangert 13. november 2016 på Autódromo José Carlos Pace i São Paulo, Brasilien. Det var det tyvende og næstsidste løb i Formel 1-sæsonen 2016, og 45. gang at Brasiliens Grand Prix blev arrangeret.

Løbet blev vundet af Mercedes-køreren Lewis Hamilton, som startede fra pole position. På andenpladsen kom hans teamkollega Nico Rosberg, mens Red Bulls Max Verstappen tog tredjepladsen. Løbet blev kørt i regnvejr, det blev stoppet to gange og safety caren var ude fem gange.

Resultater

Kvalifikation

Løbet 

Noter til tabellerne:
  - Esteban Ocon fik en gridstraf på 3 placeringer for at have hindret Jolyon Palmer i Q1.
  - Daniel Ricciardo fik en tidsstraf på fem sekunder for at have kørt ind i pit lane mens indgangen var lukket.
  - Felipe Massa fik en tidsstraf på fem sekunder for at have foretaget en forbikørsel under restart før safety car-linjen blev krydset.
  - Romain Grosjean havde en ulykke på vej fra pit lane til startgridden.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Brasiliens Grand Prix
Formel 1 2016
Centralkalimantan

Centralkalimantan (), er en provins i Indonesien. Det er en af de fire provinser i Kalimantan, Indonesiens del af Borneo. Provinsens hovedby er Palangkaraya og i 2010 var dens folketal over 2,2 millioner, men det sidste vurderede folketal pr. januar 2014 var 2.368.654.

Befolkningsvækstraten var næsten 3.0% om året mellem 1990 og 2000, hvilket var en af de højeste provisielle vækstrater i Indonesien i den periode. I det efterfølgende årti formindskedes den årlige vækstrate til ca. 1,8%. Centralkalimantan er overvejende befolket af Dayakfolket, de oprindelige indbyggere i Borneo, og i større grad end i andre provinser i regionen.

Historie 
Siden det 18. århundrede har den centrale Kalamantan region og dets dayak indbyggere været styret af den muslimske Sultan af Banjar. Efter at Indonesien blev selvstændig nation efter s. verdenskrig, forlangte dayakfolket, at en provins skulle adskilles fra Sydkalimantan.

I 1957 blev Sydkalimantan delt i for at give dayak befolkningen større selvstyre fra den muslimske befolkning i provinsen. Ændringen blev vedtaget af Indonesiens regering den 23. maj 1957 under Presidential Law No. 10 året 1957, som erklæredewhich Centralkalimantan som den syvende provins i Indonesien. Præsident Sukarno udnævnte den dayak-fødte nationalhelt Tjilik Riwut som den første guvernør og Palangkaraya som hovedstad i provinsen.

Geografi 
Centralkalimantan er den trediestørste indonesiske provins efter areal, den er 153.564,5 km2 stor, ca. 1,5 gange så stor som øen Java. Provinsen grænser til Vestkalimantan og Østkalimantan provincerne mod nord, til Javahavet mod syd og til Sydkalimantan og Østkalimantan provincerne mod øst, og til Vestkalimantan provinsen mod vest.

Schwaner Bjergene strækker sig fra nordøst af provinsen til sydvest, af disee er 80% dækket af tæt skov, tørvemoser sump, mangrovebevoksning, flode og traditionelt landbrugsarealer. Højlandet i nordøst ligger afsides og er svært tilgængeligt. Ikke-vulkanske bjerge er spredt over området, deriblandt er Kengkabang, Samiajang, Liang Pahang og Ulu Gedang.

Administrative enheder 
Centralkalimantan er administrativt opdelt i tretten regentskaber (regencies eller kabupaten) - hver af dem samt en by styres af en regent. Regentskaberne er disse:

Udover statsforvaltningen, anerkender Centralkalimantan også et traditionelt styresystem under ledelse af ledere, der kendes som Demang. Provinsen er opdelt i 67 traditionelle lovområder kendt som Kademangan, der styres af Demang. Meningen med systemet er at det kulturelt skal anerkende og bevare traditioner og skikke hos Dayak-folket.

Referencer 

Indonesien
Borneo
Pharyngeal tuberkel

Pharyngeal tuberkel er placeret på den nedre overflade af den basillære del af nakkebenet, cirka én cm anteriort til foramen magnum. På den hæfter den fibrøse raphe pharyngis på pharynx.

Det er hæftepunktet for musklen constrictor pharyngis superior.

Referencer 

Hovedets anatomi